ДУНЕЙМ ЩЫХЪЫБАРХЭР
Нобэ
♦Энергиер хъумэным и дунейпсо махуэщ
♦Щэхуэным и дунейпсо махуэщ
♦Урысейм щагъэлъапIэ Экономистым и махуэр
♦Польшэм и щхьэхуитыныгъэм и махуэщ
♦Китайм щагъэлъапIэ фызкъэмышэхэм я махуэр
♦Япэ дунейпсо зауэр щиуха махуэщ. Ар екIуэкIащ 1914 гъэм бадзэуэгъуэм и 28-м къыщыщIэдзауэ 1918 гъэм щэкIуэгъуэм и 11 пщIондэ икIи къалъытэ къэрал нэхъыбэ дыдэ зыхэта зауэхэм ящыщу.
♦1837 гъэм Урысейм къыщызэIуахащ цIыхухэр къызэрырашэкI мафIэгухэр зэрыкIуэ япэ гъущI гъуэгур. Абы зэпищIэрт Петербургрэ Царское Село жылэмрэ.
♦1905 гъэм Севастополь и хыдзэлIхэм, кхъухь тедзапIэмрэ тенджыз заводымрэ я лэжьакIуэхэм зыкъаIэтат. Абыхэм къагъэувырт я лэжьапIэ IэнатIэхэр ирагъэфIэкIуэну. Правительствэм и унафэкIэ ахэр щэкIуэгъуэм и 15-м зэбграхуащ.
♦1936 гъэм Инджылызым дунейм щыяпэу телевиденэкIэ къыщатауэ щытащ къэунэхуну махуэм дунейм и щытыкIэр зыхуэдэнум теухуа хъыбар.
 ♦1990 гъэм дунейм къытехьащ «Российская газета»-м и япэ къыдэкIыгъуэр.
♦1821 гъэм къалъхуащ урыс тхакIуэшхуэ Достоевский Фёдор.
 ♦1908 гъэм къалъхуащ полковник, Бэракъ Плъыжь ордену 6 зрата Шемякин (Къардэн) Михаил.
♦1937 гъэм къалъхуащ экономикэ щIэныгъэхэм я доктор, КъБКъМУ-м и профессор Жанджэрий Юрий.
♦1939 гъэм къалъхуащ мэкъумэш щIэныгъэхэм я доктор, КъБКъМУ-м и профессор, УФ-ми КъБР-ми мэкъумэш хозяйствэмкIэ щIыхь зиIэ я лэжьакIуэ, ЩIДАА-м и академик Хьэмыкъуэ Владимир.
♦1939 гъэм къалъхуащ спортым и мастер, Олимп Джэгухэм лыжэкIэ къызэдэжэнымкIэ щэнейрэ я чемпионкэ Боярских Клавдие.
♦1945 гъэм къалъхуащ Никарагуам и президент Ортегэ Даниэль.
♦1958 гъэм къалъхуащ филологие щIэныгъэхэм я доктор, КъБКъУ-м и профессор Къэмбэчокъуэ Iэдэм.
♦1974 гъэм къалъхуащ Америкэм щыщ актёр цIэрыIуэ, продюсер Леонардэ ди Каприо.
Дунейм и щытыкIэнур
 «pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 5 - 6, жэщым градус 1 - 2 щыхъунущ.
Лъэпкъ Iущыгъэ:
Ебгъэжьэжыным нэхърэ ебгъэблэгъэныр нэхъ тыншщ.
Зыгъэхьэзырар ЖЬЭКIЭМЫХЪУ Маринэщ.
